CELEX: 52022PC0281
Language: ro
Date: 2022-06-01
Title: Propunere de REGULAMENT AL CONSILIULUI de modificare a Regulamentului (CE) nr. 974/98 în ceea ce privește introducerea monedei euro în Croația

COMISIA EUROPEANĂ
            Bruxelles, 1.6.2022
            COM(2022) 281 final
            2022/0178(NLE)
            
            Propunere de
            REGULAMENT AL CONSILIULUI
            de modificare a Regulamentului (CE) nr. 974/98 în ceea ce privește introducerea monedei euro în Croația
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               În data de 1 iunie 2022, Comisia a publicat o propunere de decizie a Consiliului în conformitate cu articolul 140 alineatul (2) din Tratatul privind funcționarea Uniunii Europene („tratatul”), indicând că Croația îndeplinește condițiile necesare pentru adoptarea monedei euro și abrogând, de la 1 ianuarie 2023, derogarea aplicabilă acestei țări.
            
            
               În cazul unei decizii pozitive, Consiliul va trebui să adopte ulterior celelalte măsuri necesare pentru introducerea monedei euro în Croația.
            
            
               Regulamentul (CE) nr. 974/98 al Consiliului privind introducerea euro
                  1
                 reglementează introducerea inițială a monedei euro în statele membre intrate în zona euro în primul val și în Grecia
                  2
               . Acest regulament a fost modificat prin:
            
            
               - Regulamentul (CE) nr. 2169/2005, pentru a pregăti viitoarele extinderi ale zonei euro;
            
            
               - Regulamentul (CE) nr. 1647/2006, pentru a include Slovenia (care a adoptat moneda euro la 1 ianuarie 2007);
            
            
               - Regulamentul (CE) nr. 835/2007, pentru a include Ciprul (care a adoptat moneda euro la 1 ianuarie 2008); 
            
            
               - Regulamentul (CE) nr. 836/2007, pentru a include Malta (care a adoptat moneda euro la 1 ianuarie 2008); 
            
            
               - Regulamentul (CE) nr. 693/2008, pentru a include Slovacia (care a adoptat moneda euro în ianuarie 2009);
            
            
               - Regulamentul (UE) nr. 670/2010, pentru a include Estonia (care a adoptat moneda euro în ianuarie 2011);
            
            
               - Regulamentul (UE) nr. 678/2013, pentru a include Letonia (care a adoptat moneda euro în ianuarie 2014);
            
            
               - Regulamentul (UE) nr. 827/2014, pentru a include Lituania (care a adoptat moneda euro în ianuarie 2015).
            
            
               Pentru ca Regulamentul (CE) nr. 974/98 să includă și Croația, trebuie adăugată o trimitere la acest stat membru în regulament. Această propunere cuprinde modificările care trebuie aduse regulamentului respectiv.
            
            
               Planul național de trecere la moneda euro al Croației specifică faptul că trebuie aplicat scenariul „big-bang”. Cu alte cuvinte, adoptarea euro ca monedă a Croației trebuie să coincidă cu introducerea bancnotelor și monedelor euro în Croația.
            
            
               2.REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI
            
            
               Provocările în materie de politică economică cu care sunt confruntate statele membre sunt discutate în mod regulat la diferite rubrici în cadrul Comitetului economic și financiar (CEF) și al ECOFIN/Eurogrup. Este vorba, printre altele, și despre discuții informale asupra unor chestiuni specifice pregătirii unei eventuale intrări în zona euro (inclusiv asupra politicilor privind cursul de schimb). Dialogul cu mediul universitar și alte grupuri interesate are loc în cadrul unor conferințe/seminare sau ad-hoc.
            
            
               Evoluțiile economice din zona euro și din statele membre sunt evaluate prin intermediul diverselor proceduri de coordonare și supraveghere a politicilor economice (în special în temeiul articolului 121 din tratat), precum și în contextul monitorizării și examinării regulate de către Comisie a evoluției fiecărei țări și a zonei în ansamblul său (prin prognoze, publicații periodice, contribuții la CEF și ECOFIN/Eurogrup). În conformitate cu principiul proporționalității și cu practica anterioară, nu este necesară o evaluare formală a impactului.
            
            
               3.ELEMENTELE JURIDICE ALE PROPUNERII
            
         
         
            
               3.1.Temei juridic
            
            
               Această propunere are ca temei juridic articolul 140 alineatul (3) din tratat, care permite adoptarea celorlalte măsuri necesare pentru introducerea euro în statul membru a cărui derogare a fost abrogată în temeiul articolului 140 alineatul (2) din tratat.
            
            
               Consiliul hotărăște cu unanimitatea statelor membre a căror monedă este euro și a statului membru respectiv, la propunerea Comisiei și după consultarea BCE.
            
            
               3.2.Subsidiaritate și proporționalitate
            
            
               Propunerea intră în sfera competenței exclusive a Uniunii. Prin urmare, principiul subsidiarității nu se aplică.
            
            
               Această propunere nu depășește ceea ce este necesar în vederea atingerii obiectivului urmărit și, prin urmare, este conformă principiului proporționalității.
            
            
               3.3.Alegerea instrumentului juridic
            
            
               Regulamentul este singurul instrument juridic adecvat pentru modificarea Regulamentului (CE) nr. 974/98 al Consiliului privind introducerea euro.
            
            
               4.IMPLICAȚII BUGETARE
            
            
               Propunerea nu are implicații asupra bugetului Uniunii.
            
            
               5.COMENTARII ASUPRA ARTICOLELOR 
            
            
               5.1.Articolul 1
            
            
               În conformitate cu articolul 1 litera (a) și cu articolul 1a din Regulamentul (CE) nr. 974/98, tabelul din anexa la regulamentul respectiv enumeră statele membre participante și stabilește data adoptării euro, data schimbării monetare și, dacă este cazul, perioada de retragere treptată pentru toate aceste state membre.
            
            
               În conformitate cu articolul 1 litera (i) din Regulamentul (CE) nr. 974/98, perioada de retragere treptată se poate aplica doar statelor membre în care data adoptării euro coincide cu data schimbării monetare, ceea ce nu a fost cazul pentru cele unsprezece state membre care au adoptat euro la 1 ianuarie 1999 și nici pentru Grecia, care a adoptat euro la 1 ianuarie 2001.
            
            
               În cazul Sloveniei, Ciprului, Maltei, Slovaciei, Estoniei, Letoniei și Lituaniei, data adoptării euro a coincis cu data schimbării monetare (1 ianuarie 2007 pentru Slovenia, 1 ianuarie 2008 pentru Cipru și Malta, 1 ianuarie 2009 pentru Slovacia, 1 ianuarie 2011 pentru Estonia, 1 ianuarie 2014 pentru Letonia, 1 ianuarie 2015 pentru Lituania), dar aceste țări au optat să nu aplice o perioadă de retragere treptată.
            
            
               De asemenea, Planul național de trecere la moneda euro al Croației fixează aceeași dată pentru adoptarea euro și pentru schimbarea monetară (1 ianuarie 2023), iar Croația a optat și ea să nu recurgă la o perioadă de retragere treptată.
            
            
               Acest articol adaugă Croația și următoarele informații relevante referitoare la acest stat membru în tabelul din anexa la Regulamentul (CE) nr. 974/98, în ordinea protocolară.
            
            
                     
                        Stat membru
                     
                  
                  
                     
                        Data adoptării euro
                     
                  
                  
                     
                        Data schimbării monetare
                     
                  
                  
                     
                        Statul membru cu o perioadă de „retragere treptată”
                     
                  
               
                     
                        „Croația
                     
                  
                  
                     
                        1 ianuarie 2023
                     
                  
                  
                     
                        1 ianuarie 2023
                     
                  
                  
                     
                        Nu”
                     
                  
               
            
               5.2.Articolul 2
            
         
         
            
               Acest articol stabilește data de 1 ianuarie 2023 ca dată de intrare în vigoare a regulamentului, pentru ca acesta să se aplice conform calendarului celorlalte acte ale Consiliului referitoare la adoptarea euro de către Croația, respectiv data abrogării derogării și data intrării în vigoare a cursului de schimb pentru kuna.
            
            
               2022/0178 (NLE)
            
            
               Propunere de
            
            
               REGULAMENT AL CONSILIULUI
            
            
               de modificare a Regulamentului (CE) nr. 974/98 în ceea ce privește introducerea monedei euro în Croația
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 140 alineatul (3),
            
            
               având în vedere propunerea Comisiei Europene,
            
            
               având în vedere avizul Băncii Centrale Europene,
            
            
               întrucât:
            
            
               (1)Regulamentul (CE) nr. 974/98 al Consiliului (
                  3
               ) prevede înlocuirea cu euro a monedelor statelor membre care îndeplineau condițiile necesare pentru adoptarea euro în momentul în care Comunitatea a intrat în cea de-a treia etapă a uniunii economice și monetare.
            
            
               (2)În conformitate cu articolul 5 din Actul de aderare din 2012, Croația este un stat membru care face obiectul unei derogări, astfel cum este definită la articolul 139 alineatul (1) din Tratatul privind funcționarea Uniunii Europene („tratatul”).
            
            
               (3)Potrivit Deciziei 2022/…/UE a Consiliului din … … 2022 privind adoptarea de către Croația a monedei euro la 1 ianuarie 2023(
                  4
               ), Croația îndeplinește condițiile necesare pentru adoptarea monedei euro, iar derogarea aplicabilă Croației se abrogă cu începere de la 1 ianuarie 2023.
            
            
               (4)Pentru introducerea monedei euro în Croația, este necesară extinderea la această țară a dispozițiilor în vigoare privind introducerea monedei euro prevăzute în Regulamentul (CE) nr. 974/98.
            
            
               (5)Planul național de trecere la moneda euro al Croației specifică faptul că bancnotele și monedele euro vor avea curs legal în statul membru respectiv la data introducerii euro ca monedă națională. În consecință, data adoptării euro, precum și data schimbării monetare este 1 ianuarie 2023. Nu se prevede aplicarea unei perioade de „retragere treptată”.
            
            
               (6)Prin urmare, Regulamentul (CE) nr. 974/98 ar trebui modificat în consecință,
            
            
               ADOPTĂ PREZENTUL REGULAMENT:
            
            
               Articolul 1
            
            
               Anexa la Regulamentul (CE) nr. 974/98 se modifică prin introducerea în tabel, între rubrica referitoare la Franța și rubrica referitoare la Irlanda, a următoarei rubrici:
            
            
                     
                        „Croația
                     
                  
                  
                     
                        1 ianuarie 2023
                     
                  
                  
                     
                        1 ianuarie 2023
                     
                  
                  
                     
                        Nu”
                     
                  
               
         
            
               Articolul 2
            
            
               Prezentul regulament intră în vigoare la 1 ianuarie 2023.
            
            
               Prezentul regulament este obligatoriu în toate elementele sale și se aplică direct în toate statele membre. 
            
            
               Adoptat la Bruxelles,
            
            
               
                     Pentru Consiliu
               
               
                     Președintele
               
               
            
         
         
            
                  
                     (1)
                  
                        JO L 139, 11.5.1998, p. 1.
               
               
                  
                     (2)
                  
                        Regulamentul (CE) nr. 2596/2000 al Consiliului din 27 noiembrie 2000 de modificare a Regulamentului (CE) nr. 974/98 al Consiliului privind introducerea euro (JO L 300, 29.11.2000, p. 2).
               
               
                  
                     (3)
                  
                        Regulamentul (CE) nr. 974/98 al Consiliului din 3 mai 1998 privind introducerea euro (JO L 139, 11.5.1998, p. 1).
               
               
                  
                     (4)
                  
                        JO L […], […], p. […].